*Projekts*

Līdzdarbības līgums Nr.\_\_\_\_\_\_

Par valsts pārvaldes uzdevuma – kvalitātes novērtējuma

dizaina jomā – veikšanu

# Rīgā   2019.gada \_\_\_.\_\_\_\_\_\_\_\_

**Latvijas Republikas Kultūras ministrija**, reģistrācijas Nr.90000042963, juridiskā adrese: K.Valdemāra iela 11a, Rīga, LV – 1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums”rīkojasvalsts sekretāre **Dace Vilsone**,no vienas puses, un

\_\_\_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_, (turpmāk – *Pilnvarotā institūcija*), kuras vārdā saskaņā ar statūtiem rīkojas valdes loceklis \_\_\_\_\_\_\_\_\_\_, no otras puses, turpmāk kopā saukti Puses, bet katrs atsevišķi – Puse,

saskaņā ar Valsts pārvaldes iekārtas likuma 49.panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.1. un 4.2.punktu,

ņemot vērā Kultūrpolitikas pamatnostādņu 2014. – 2020.gadam „Radošā Latvija” (apstiprinātas ar Ministru kabineta 2014.gada 29.jūlija rīkojumu Nr.401) 5.3.nodaļas „Konkurētspējīgas kultūras un radošās industrijas” 5.3.6.apakšnodaļas „Prioritātes rīcības virzienu ietvaros veicamie uzdevumi un aktivitātes” 2.rīcības virziena „Radošo industriju sektora konkurētspēja un eksports” 2.1.uzdevuma „Sekmēt Latvijas dizaina kvalitāti un dizaina zīmola attīstību” ietvaros noteikto 2.1.2.pasākumu „Izveidot Latvijas dizaina kvalitātes atbilstības sistēmu un attīstīt Gada balvu dizainā, paaugstinot balvas atpazīstamību un prestižu starp profesionāļiem un plašākā sabiedrībā”,

ņemot vērā MINISTRIJAS izsludinātā konkursa „Par valsts pārvaldes uzdevuma – kvalitātes novērtējuma dizaina jomā – veikšanu” rezultātus, noslēdz šādu līdzdarbības līgumu (turpmāk – Līgums):

1. **Līguma priekšmets**
	1. MINISTRIJA deleģē *Pilnvarotajai institūcijai* veikt valsts pārvaldes uzdevumu – kvalitātes novērtējumu dizaina jomā (turpmāk – Pārvaldes uzdevums):
		1. veikt Latvijas dizaina kvalitātes novērtējumu reizi 2 (divos) gados (aptverot gan materiālo, gan nemateriālo dizainu, tajā skaitā produktus, pakalpojumus, procesus), lai apzinātu izcilāko sniegumu un sekmētu Latvijas dizaina jomas attīstību, saikni ar citām nozarēm un izaugsmi ilgtermiņā:
			1. nodrošināt pēdējo gadu laikā radītā Latvijas dizaina kvalitātes novērtējumu, reizi 2 (divos) gados organizējot Latvijas Dizaina gada balvas konkursu;
			2. izstrādāt Latvijas Dizaina gada balvas konkursa nolikumu, kas nodrošinātu objektīvu iepriekšējo 3 (trīs) gadu laikā radīto un konkursam pieteikto darbu (aptverot gan materiālo, gan nemateriālo dizainu, tajā skaitā produktus, pakalpojumus, procesus) kvalitātes izvērtēšanu;
			3. izveidot Latvijas Dizaina gada balvas konkursa žūriju, kurā būtu pārstāvēti Latvijas un ārvalstu dizaina eksperti no dažādām dizaina nozarēm, un nodrošināt dizaina kvalitātes novērtējumu saskaņā ar konkursa nolikumu;
			4. pēc Latvijas Dizaina gada balvas konkursa noslēguma apkopot un iesniegt MINISTRIJAI informāciju par konkursa žūrijas veikto kvalitātes novērtējumu dizaina jomā;
		2. pilnveidot un stiprināt Latvijas Dizaina gada balvas zīmolu, balstoties uz līdzšinējām iestrādnēm, veicināt izpratni dažādās sabiedrības auditorijās par dizaina pielietojamību, ikviena tiesībām uz labu dizainu, tā līdzdalību citās nozarēs, kā arī Latvijas sasniegumiem dizaina jomā:
			1. katru gadu organizēt pasākumu ciklu, lai informētu par Latvijas Dizaina gada balvu, kā arī veicinātu nozares profesionāļu, mediju pārstāvju un citu auditoriju interesi par konkursu;
			2. veikt Latvijas Dizaina gada balvas izstādes sagatavošanas darbus un novērtējuma perioda noslēgumā īstenot saturiski un vizuāli augstvērtīgu Latvijas Dizaina gada balvas konkursa labāko finālistu darbu izstādi, kas būtu pieejama apskatei plašai sabiedrības auditorijai;
			3. novērtējuma perioda noslēgumā nodrošināt Latvijas Dizaina gada balvas noslēguma ceremonijas norisi un Latvijas Dizaina gada balvas konkursa uzvarētāju un labāko finālistu apbalvošanu;
			4. uzturēt un attīstīt Latvijas Dizaina gada balvas tīmekļvietni [www.dizainabalva.lv](http://www.dizainabalva.lv) un [www.designaward.lv](http://www.designaward.lv), nodrošināt komunikāciju un publicitāti plašsaziņas līdzekļos un sociālajos medijos par Latvijas Dizaina gada balvas konkursu, kā arī veidot komunikācijas materiālus Latvijas Dizaina gada balvas zīmola atpazīstamības veicināšanai.
	2. Pārvaldes uzdevuma veikšanas laiks ir 2 (divi) gadi no šā Līguma abpusējas parakstīšanas dienas.
	3. Pārvaldes uzdevuma veikšanas vieta ir Latvija.
2. **Valsts pārvaldes uzdevuma izpildes kārtība un sasniedzamie rezultāti**
	1. *Pilnvarotā institūcija* apņemas veikt Latvijas dizaina kvalitātes novērtējumu reizi 2 (divos) gados (aptverot gan materiālo, gan nemateriālo dizainu, tajā skaitā produktus, pakalpojumus, procesus), lai apzinātu izcilāko sniegumu un sekmētu Latvijas dizaina jomas attīstību, saikni ar citām nozarēm un izaugsmi ilgtermiņā:
		1. nodrošināt pēdējo gadu laikā radītā Latvijas dizaina kvalitātes novērtējumu, reizi 2 (divos) gados organizējot Latvijas Dizaina gada balvas konkursu;
		2. izstrādāt un saskaņot ar MINISTRIJU Latvijas Dizaina gada balvas konkursa nolikumu, iekļaujot dizaina jomas profesionalitāti raksturojošus, mūsdienīgus un arī starptautiskajā praksē lietotus vērtēšanas kritērijus, kas nodrošinātu objektīvu iepriekšējo 3 (trīs) gadu laikā radīto un konkursam pieteikto darbu (aptverot gan materiālo, gan nemateriālo dizainu, tajā skaitā produktus, pakalpojumus, procesus) kvalitātes izvērtēšanu, tostarp konkursa nolikumā paredzot:
			1. ne mazāk kā 2 (divus) mēnešus konkursa pretendentu pieteikumu iesniegšanai;
			2. ne mazāk kā 2 (divus) mēnešus, lai konkursa žūrija varētu iepazīties ar konkursam pieteiktajiem darbiem un tos izvērtēt;
			3. konkursa žūrijas komentāru sniegšanu konkursa finālam izvirzītajiem labākajiem pieteikumu autoriem par viņu darbiem;
		3. izveidot Latvijas Dizaina gada balvas konkursa žūriju (vismaz 5 (piecu) ekspertu sastāvā), kurā būtu pārstāvēti Latvijas un ārvalstu dizaina eksperti no dažādām dizaina nozarēm, un nodrošināt dizaina kvalitātes novērtējumu saskaņā ar konkursa nolikumu;
		4. pēc Latvijas Dizaina gada balvas konkursa noslēguma apkopot un iesniegt MINISTRIJAI informāciju par konkursa žūrijas veikto kvalitātes novērtējumu dizaina jomā.
	2. *Pilnvarotā institūcija* apņemas pilnveidot un stiprināt Latvijas Dizaina gada balvas zīmolu, balstoties uz līdzšinējām iestrādnēm, veicināt izpratni dažādās sabiedrības auditorijās par dizaina pielietojamību, ikviena tiesībām uz labu dizainu, tā līdzdalību citās nozarēs, kā arī Latvijas sasniegumiem dizaina jomā:
		1. katru gadu organizēt pasākumu ciklu, lai informētu par Latvijas Dizaina gada balvu, kā arī veicinātu nozares profesionāļu, mediju pārstāvju un citu auditoriju interesi par konkursu, tostarp:
			1. vismaz 1 (vienu) preses konferenci vai citu mediju informēšanas pasākumu gadā;
			2. vismaz 3 (trīs) informatīvus pasākumus (diskusijas, sarunas ar konkursa žūrijas ekspertiem, prezentācijas u.c.) gadā, tostarp vismaz 1 (vienu) informatīvu semināru interesentiem par pieteikšanos Latvijas Dizaina gada balvas konkursam;
		2. veikt sagatavošanas darbus un novērtējuma perioda noslēgumā īstenot saturiski un vizuāli augstvērtīgu Latvijas Dizaina gada balvas konkursa labāko finālistu darbu izstādi, kura būtu pieejama apskatei plašai sabiedrības auditorijai;
		3. veikt sagatavošanas darbus un novērtējuma perioda noslēgumā nodrošināt Latvijas Dizaina gada balvas noslēguma ceremonijas norisi un Latvijas Dizaina gada balvas konkursa uzvarētāju un labāko finālistu apbalvošanu (nodrošinot 3 (trīs) galvenās balvas pirmās, otrās un trešās vietas ieguvējam, MINISTRIJAS naudas balvu − Latvijas Dizaina gada balvas konkursa galvenās balvas uzvarētājam, un nodrošinot atzinības rakstus konkursa finālistiem);
		4. uzturēt un attīstīt Latvijas Dizaina gada balvas tīmekļvietni [www.dizainabalva.lv](http://www.dizainabalva.lv) un [www.designaward.lv](http://www.designaward.lv) (nodrošināt tīmekļvietnes platformas un satura vadības sistēmas uzturēšanu, atjaunināšanu, atbildēt par tās drošību, regulāri tajā publicēt aktuālo informāciju u.tml.), nodrošināt komunikāciju un publicitāti plašsaziņas līdzekļos un sociālajos medijos vismaz 30 (trīsdesmit) vienības gadā, kā arī veidot komunikācijas materiālus par Latvijas Dizaina gada balvas konkursu un ar to saistītajiem pasākumiem, tādējādi veicinot Latvijas Dizaina gada balvas zīmola atpazīstamību plašai sabiedrības auditorijai.
	3. ***Pilnvarotā institūcija* apņemas** iekļaut visos ar finansējuma mērķi saistītajos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
	4. Pārvaldes uzdevuma veikšanas izmaksas tiek segtas no MINISTRIJAS piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* šajā Līgumānoteikto papildu rezultatīvo rādītāju sasniegšanai var piesaistīt līdzekļus no citiem finanšu avotiem: sadarbības partneriem, ārvalstu fondiem un starptautiskām kultūras organizācijām.
3. **Savstarpējo norēķinu kārtība**
	1. MINISTRIJA, pamatojoties uz likumu „Par valsts budžetu 2019.gadam”, valsts budžeta apakšprogrammas 22.02.00 „Kultūras pasākumi, sadarbības līgumi un programmas” finanšu līdzekļu sadales komisijas 2018.gada 19.decembra sēdes protokolu Nr.1 un kultūras ministra 2018.gada 19.decembrī apstiprināto tāmi, un konkursa komisijas 2019.gada \_\_\_.\_\_\_\_\_\_\_\_ lēmumu, piešķir *Pilnvarotajai institūcijai* finansējumu **41 975,00 *euro*** (četrdesmit viens tūkstotis deviņi simti septiņdesmit pieci *euro*, 00 centi) apmērā, tajā skaitā 5 000,00 *euro* (pieci tūkstoši *euro*, 00 centi) Latvijas Dizaina gada balvas tīmekļvietnes [www.dizainabalva.lv](http://www.dizainabalva.lv) un [www.designaward.lv](http://www.designaward.lv) uzturēšanai un attīstībai, saskaņā ar šim Līgumam pievienoto Pārvaldes uzdevuma īstenošanai nepieciešamo izdevumu tāmi (Līguma pielikums Nr.1) šā Līguma 1.1.punktā norādītā Pārvaldes uzdevuma īstenošanai un šā Līguma 2.punktā noteikto rezultatīvo rādītāju sasniegšanai no 2019.gada \_\_\_.\_\_\_\_\_\_\_\_ līdz 2020.gada \_\_\_.\_\_\_\_\_\_\_\_.
	2. MINISTRIJA finansējumu Pārvaldes uzdevuma īstenošanai no 2019.gada \_\_\_.\_\_\_\_\_\_\_\_ līdz 2020.gada \_\_\_.\_\_\_\_\_\_\_\_ pārskaita uz ***Pilnvarotās institūcijas*** atvērto kontu Valsts kasē 10 (desmit) darba dienu laikā pēc *Pilnvarotās institūcijas* iesniegtā Valsts kases paziņojuma „Par iestāžu un organizāciju kontu atvēršanu” saņemšanas MINISTRIJĀ.
	3. Puses apņemas likumā par valsts budžetu 2020.gadam Pārvaldes uzdevuma īstenošanai pieejamā finansējuma ietvaros noslēgt atsevišķu finansēšanas līgumu par nākamā gada periodā sasniedzamo rezultatīvo rādītāju apjomu un finansējumu, tajā skaitā 2 000,00 *euro* (divi tūkstoši *euro*, 00 centi) MINISTRIJAS naudas balvai Latvijas Dizaina gada balvas konkursa uzvarētājam.
	4. Ja, izlietojot šā Līguma 3.1.punktā norādīto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevuma īstenošanai nepieciešamo izdevumu tāmē (Līguma pielikums Nr.1) pa izdevumu pozīcijām vairāk kā 10 % no attiecīgajā tāmes izdevumu pozīcijā norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
	5. *Pilnvarotā institūcija* ne vairāk kā15 % no Pārvaldes uzdevumaīstenošanaipiešķirtā finansējuma drīkst izlietotPārvaldes uzdevuma īstenošanai nepieciešamo administratīvo izmaksu segšanai.
	6. *Pilnvarotā institūcija* apņemasieņēmumus no dalības maksas par pieteikumu iesniegšanu Latvijas Dizaina gada balvas konkursā (ja dalības maksa tiek noteikta) izlietot Pārvaldes uzdevuma īstenošanai.
	7. Ja tiek izdarīti grozījumi likumā par  valsts budžetu kārtējam gadam vai citos normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.
4. **Pārskatu sniegšanas un darbības kontroles kārtība**
	1. ***Pilnvarotajai institūcijai* deleģētā**Pārvaldes uzdevuma izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.
	2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīti ar Pārvaldes uzdevuma izpildi. *Pilnvarotās institūcija*s pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informācijupar Pārvaldes uzdevuma izpildi.
	3. *Pilnvarotā institūcija* 2020. un 2021.gadā ne vēlāk kā līdz \_\_\_.\_\_\_\_\_\_\_\_ iesniedz MINISTRIJĀ pārskatu par Pārvaldes uzdevuma izpildi un piešķirtā valsts budžeta finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma pielikums Nr.2), kurai pievienojamas darījumu apliecinošu dokumentu kopijas, tai skaitā Valsts kases konta izdrukas.
	4. Pārvaldes uzdevuma veikšanai nepieciešamie izdevumi tiek veikti tikai no ***Pilnvarotās institūcijas*** atvērtā konta Valsts kasē. Ja Pārvaldes uzdevuma veikšanai nepieciešams veikt izdevumus no komercbankas konta, *Pilnvarotā institūcija* šādus izdevumus pirms to veikšanas saskaņo ar MINISTRIJU.
5. **Autortiesības**
	1. Visas autoru mantiskās tiesības, tai skaitā tiesības publiskot, publicēt, izplatīt, padarīt darbu pieejamu sabiedrībai tādējādi, ka tam var piekļūt individuāli izraudzītā vietā un individuāli izraudzītā laikā, iznomāt, izīrēt vai publiski patapināt darbu vai tā kopijas, tieši vai netieši, īslaicīgi vai pastāvīgi reproducēt darbu, nodot jebkādā veidā trešajām personām, veikt darbā labojumus, uz saskaņā ar šo Līgumu MINISTRIJAI nodotajiem darbiem, tai skaitā uz Latvijas Dizaina gada balvas tīmekļvietni [www.dizainabalva.lv](http://www.dizainabalva.lv) un [www.designaward.lv](http://www.designaward.lv) un tajā ievietoto saturu, pāriet MINISTRIJAI ar minēto darbu nodošanas brīdi.
	2. *Pilnvarotā institūcija* ir atbildīga par visām tiesiskajām attiecībām, kas radušās saistībā ar trešo personu pieaicināšanu šā Līguma izpildei vai to intelektuālā īpašuma objektu izmantošanu šā Līguma izpildes ietvaros, tai skaitā, bet ne tikai – tiesiskajām attiecībām, kas izriet no autortiesību, blakustiesību vai citu intelektuālā īpašuma tiesību objektu atļautas vai neatļautas izmantošanas. Ja šādu trešo personu pretenzijas saņem MINISTRIJA vai personas, kurām MINISTRIJA ir nodevusi tiesības izmantot šā Līguma ietvaros radītos ar autortiesībām aizsargātos darbus, *Pilnvarotā institūcija* patstāvīgi risina šādas domstarpības par saviem līdzekļiem un uz sava rēķina. *Pilnvarotā institūcija* atlīdzina MINISTRIJAI vai personām, kurām MINISTRIJA ir nodevusi tiesības izmantot šā Līguma ietvaros radītos ar autortiesībām aizsargātos darbus, tiešos un netiešos zaudējumus, kas tām radušies iepriekš minēto trešo personu pretenziju dēļ.
6. **Personas datu apstrāde**
	1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
	2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
	3. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
	4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
	5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.
7. **Pušu atbildība**
	1. *Pilnvarotā institūcija* apņemas izlietot piešķirto finansējumu tikai Pārvaldes uzdevuma veikšanai. *Pilnvarotā institūcija* ir atbildīga par Latvijas Republikas saistošo normatīvo aktu ievērošanu, izlietojot piešķirto finansējumu.
	2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
	3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
	4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.
8. **Nepārvarama vara**
	1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
	2. Pusei, kuras saistību izpildi kavē šā Līguma 8.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.
9. **Līguma spēkā stāšanās kārtība, grozīšana un izbeigšana**
	1. Līgums stājas spēkā ar tā abpusējas parakstīšanas dienu un ir spēkā līdz 2021.gada \_\_\_.\_\_\_\_\_\_\_\_ vai līgumsaistību pilnīgai izpildei.
	2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
	3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
	4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.
	5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:
		1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;
		2. *Pilnvarotā institūcija* veic darbības, kas kaitē vai var kaitēt nākotnē MINISTRIJAS tēlam vai darbībai;
		3. *Pilnvarotā institūcija* pārkāpj citus šā Līguma noteikumus vai normatīvos aktus;
		4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;
		5. šā Līguma noteikumi zaudē spēku atbilstoši normatīvajiem aktiem.
	6. *Pilnvarotā institūcija* ne vēlāk kā 5 (piecu) darba dienu laikā pēc Līguma izbeigšanas:
		1. atmaksā valsts budžetā neizlietotos finanšu līdzekļus;
		2. nodod MINISTRIJAI visu ar Pārvaldes uzdevuma veikšanu saistīto izstrādāto dokumentāciju un informāciju, visus šā Līguma izpildes ietvaros radītos ar autortiesībām aizsargātos darbus, Latvijas Dizaina gada balvas tīmekļvietni [www.dizainabalva.lv](http://www.dizainabalva.lv) un [www.designaward.lv](http://www.designaward.lv) un tajā ievietoto saturu, kā arī piekļuvi izmitināšanas servera un tīmekļvietnes administrēšanas videi;
		3. iesniedz MINISTRIJAI Līguma izpildes pārskatu.
10. **Citi noteikumi**
	1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.
	2. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti, telefona numuri, e-pasta adreses u.c., tad tā par to ne vēlāk kā 3 (trīs) dienu laikā paziņo rakstiski otrai Pusei.
	3. Visus strīdus un domstarpības, kas varētu rasties, izpildot Pārvaldes uzdevumu, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
	4. Līgums ar  2 (diviem) pielikumiem sastādīts 2 (divos) eksemplāros latviešu valodā, katrs uz \_\_ (\_\_\_\_\_\_\_\_\_) lapām, pa 1 (vienam) eksemplāram katrai Pusei. Abiem Līguma eksemplāriem ir vienāds juridiskais spēks.
11. **Pušu juridiskās adreses un rekvizīti**

|  |  |
| --- | --- |
| **Latvijas Republikas Kultūras ministrija**K.Valdemāra iela 11a, Rīga, LV-1364Reģ. Nr. 90000042963Valsts kase Kods: TRELLV22Konts: LV41TREL2220511050000\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|           D.Vilsone |   |